Публикувано във факти.бг: Задава се Трета световна война, смятат западняците | Армия и техника
Трета световна война се задава зад ъгъла, смятат хората в големи западни страни, съобщи „Индипендънт“, позовавайки се на ново проучване. То е направено в девет страни, а участие са взели близо 9000 души. Голяма част от анкетираните са притеснени от настоящия геополитически климат и очакват буря в скоро време. Американците са най-склонни в предсказването на Трета световна война, докато французите, германците и британците също изразяват песимизъм. 64% от анкетираните американци споделят, че според тях в близко време светът ще стане арена на нов въоръжен конфликт. 61% от британците казват, че войната е реална възможност – само 19% от тях вярват в мира. В контраст са скандинавците, по-голямата част от които вярват, че светът не е на ръба на Трета световна война. Авторите на проучването от „YouGov“ посочват, че най-много от война се опасяват американците и французите, но по различни причини. При американците има несигурност заради избирането на Доналд Тръмп за президент и неясната посока, която ще поеме във външната политика. Французите са притеснени заради честите терористични атентати. Освен това западняците виждат в лицето на Русия голяма военна заплаха. Близо 71% от запитаните британци се чувстват заплашени от Русия, а при американците процентът е 59%. Във всяка страна, включена в анкетата – с изключение на Финландия – гражданите мислят, че през 2017 година ще бъде осъществен атентат на тяхна земя.fakti.bg/